เถ้าแก่น้อย ฟู๊ดแอนด์มาร์เก็ตติ้ง

บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) (ย่อ: TKN) ก่อตั้งขึ้นเมื่อปี พ.ศ. 2547 โดยอิทธิพัทธ์ กุลพงษ์วณิชย์ เป็นบริษัทประกอบธุรกิจผลิตและจำหน่ายสาหร่ายแปรรูปทั้งในและต่างประเทศภายใต้ตราสินค้า เถ้าแก่น้อย สาหร่ายแปรรูป แบ่งออกเป็น 4 ผลิตภัณฑ์คือ สาหร่ายทอดกรอบ, สาหร่ายย่าง, สาหร่ายเทมปุระ และสาหร่ายอบ โดยมีหลายรสชาติอาทิ รสคลาสสิค รสเผ็ด รสบาร์บีคิว รสปลาหมึกย่าง และรสซีฟู๊ด เป็นต้น นอกจากนั้นยังมีผลิตภัณฑ์อาหารเพื่อสุขภาพประเภทอื่น ๆ โดยเริ่มเปิดตัวตราสินค้า "เถ้าแก่น้อย" เมื่อต้นปี 2551 และเปิดร้าน "เถ้าแก่น้อยแลนด์" เมื่อปี 2553 เปิดสาขาแรกที่ศูนย์การค้าซีคอนสแควร์ บริษัทฯ เข้าจดทะเบียนและเริ่มซื้อขายในตลาดหลักทรัพย์แห่งประเทศไทยเมื่อวันที่ 3 ธันวาคม 2558

บริษัทฯ มีโรงงานผลิตสาหร่ายแปรรูป 2 แห่ง ในประเทศที่ จังหวัดปทุมธานีและพระนครศรีอยุธยา และโรงงานในสหรัฐภายในบริษัทในเครือ

บริษัทย่อย
จากข้อมูลปี พ.ศ. 2560 มีบริษัทย่อย 4 บริษัท ได้แก่

 บริษัท เถ้าแก่น้อย เรสเตอรองท์ แอนด์ แฟรนไชส์ จำกัด ดำเนินธุรกิจร้านขายของฝากในนาม เถ้าแก่น้อยแลนด์ 
 บริษัท เอ็นซีพี เทรดดิ้ง แอนด์ ซัพพลาย จำกัด ประกอบธุรกิจผลิตและจำหน่ายผงปรุงรสให้แก่กลุ่มบริษัท
 บริษัท เถ้าแก่น้อย แคร์ จำกัด ดำเนินธุรกิจจำหน่ายสินค้าซื้อมาขายไป เช่น เวย์โปรตีน My Whey
 จิม แฟคทอรี่ อิ้งค์ ประกอบธุรกิจผลิตและจัดจำหน่ายสาหร่ายแปรรูปในสหรัฐ

ผลิตภัณฑ์

ผลิตภัณฑ์ของบริษัทมีดังนี้ 
 สาหร่ายทอดกรอบ มีรสชาติเช่น รสคลาสสิค, รสเผ็ด, รสซีฟู้ด, รสชีส, รสซอสญี่ปุ่น, รสพิซซ่า, รสวาซาบิ, รสต้มยำกุ้ง, และรสสไปซี่บาร์บีคิว เป็นต้น ภายใต้ตราสินค้าต่าง ๆ ได้แก่ เถ้าแก่น้อย (TaoKaeNoi), บิ๊กชีท (Big Sheet), โคโนมิ (Konomi),และ มินิ ไบต์ (Mini Bite) เป็นต้น
 สาหร่ายย่าง คือสาหร่ายที่ผ่านการอบแห้ง โรยผงปรุงรสตามแต่ละรสชาติผ่านกระบวนการย่างในอุณหภูมิที่เหมาะสม มีรสชาติเช่น รสคลาสสิค, รสเผ็ด, รสหมึกย่าง, รสสไปซี่ซีฟู้ด, รสวาซาบิ, รสกิมจิ, และรสสไปซี่บาร์บีคิว เป็นต้น ยังมีผลิตภัณฑ์สาหร่ายม้วนย่าง ภายใต้ตราสินค้าต่าง ๆ ได้แก่ เถ้าแก่น้อยบิ๊กโรล (Big Roll), เถ้าแก่น้อยบิ๊กแบ๊ก (Big Bag), โคโนมิ ไจแอนท์ ชีท (Konomi Giant Sheet),และโคโนมิ โรลสติ๊ก (Konomi Roll Stick)
 สาหร่ายเทมปุระ คือสาหร่ายที่ผ่านการอบแห้ง ผ่านกระบวนการชุบแป้งเทมปุระแล้วทอด มีรสชาติเช่น รสต้นตำรับสไตล์ญี่ปุ่น, รสเผ็ดสไตล์ญี่ปุ่น, รสวาซาบิ, และรสกุ้งเทมปุระ เป็นต้น ภายใต้ ตราสินค้าต่าง ๆ ได้แก่ เถ้าแก่น้อยเทมปุระ (TaoKaeNoi Tempura),โคโนมิ (Konomi) และไฮ เทมปุระ (Hi Tempura)
 สาหร่ายอบ คือสาหร่ายที่ผ่านการอบแห้งมาเข้ากระบวนการเคลือบนํ้าซอสและโรยผงปรุงรส จากนั้นจึงนำไปผ่านกระบวนการอบในอุณหภูมิที่เหมาะสม มีรสชาติเช่น รสดั้งเดิม ,รสเผ็ด ภายใต้ตราสินค้า บิ๊กชีทอบ (Big Sheet อบ) และรสต้นตำรับซอสญี่ปุ่น, รสเผ็ด, และรสกระเทียม เป็นต้น ภายใต้ตราสินค้า เอ็กตร้าชีท (Extra Sheet)
 ผลิตภัณฑ์อื่นได้แก่ จำหน่ายขนมขบเคี้ยวและของฝาก ปัจจุบันดำเนินงานโดย TKNRF ซึ่งเป็นบริษัทย่อยที่ถือหุ้นโดยบริษัทฯ และยังมีสินค้าเวย์โปรตีน ภายใต้ตราสินค้า มาย เวย์ (My Whey)

รางวัล

อ้างอิง

ธุรกิจอาหาร
บริษัทอาหารของไทย
บริษัทจดทะเบียนในตลาดหลักทรัพย์แห่งประเทศไทย
บริษัทที่ก่อตั้งในปี พ.ศ. 2547
องค์การธุรกิจในจังหวัดนนทบุรี